cyanic-selkie/wikianc huggingface dataset:
Քիթ Թզուկ
Սյուժե
Նրա համար, որպեսզի չար կախարդը դառնա աշխարհի տիրակալ, նրան հարկավոր էր մի երեխա, ով պետք էր ունենա բարի սիրտ։ Դրա համար նա ընտեց Հակոբին՝ կոշկակար Հայնիցայի և կանաչի վաճառող Հաննայի տղային։ Երբ Հակոբը հրաժարվում է օգնել կախարդին, կախարդը կախարդում է նրան դարձնելով տգեղ թզուկ և յոթ տարով մեծացնում է։ Նա համոզված էր, որ Հակոբը կվերադառնար նրա մոտ և կօգներ նրան աշխարհին տիրանալու հարցում։ Յոթ տարի հետո Հայնցը մահանում է, իսկ Հաննան չի ճանաչում նրա տղային, ով դեռ թզուկի կերպարանքով էր։ Քաղաքացիները ծիծաղում էին Հակոբի վրա և բոլորը քշում էին նրան հեռու։ Նա կյանքից զզվել էր արդեն, բայց մի օր փրկեց մի սագի կյանք։ Պարզվում է, որ այդ գողացված և կախարդված սագը արքայադուստր Գրետան է։ Գրետան փոքրիկ աղջիկ էր, երբ տեսավ ու բացահայտեց կախարդի գաղտնիքները, ով իր հայրիկի գրադարանում կախարդություններ էր անում։ Հակոբը և Գրետան սիրեցին մեկը մյուսին։ Նրանց միասին սպասվում էր շատ երկար և միաժամանակ դժվար ճանապարհ, որպեսզի կործանեին կախարդի պլանները։
Ծանոթագրություններ
Կատեգորիա:Ռուսերեն ֆիլմեր Կատեգորիա:2003 ֆիլմեր Կատեգորիա:Ռուսական մուլտֆիլմեր Կատեգորիա:Լիամետրաժ անիմացիոն ֆիլմեր
Կորակու
Կորակու (Kοράκου), գյուղ Կիպրոսի Հանրապետության Նիկոսիայի շրջանում։ Գյուղակը հարակից շրջանների հետ կազմում է Ագրոլադու համայնքը։
Բնակչություն
Ըստ 2001 թվականի տվյալների գյուղի բնակչությունը կազմել է 500 մարդ, իսկ 2011 թվականի տվյալներով 521 մարդ ։
Ստարովերովկա (այլ կիրառումներ)
Ստարովերովկա, կարող է վերաբերել՝
Կելեմյաե
Կելեմյաե (Kellämäe), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 8 մարդ։
Արտաքին հղումներ
Կատեգորիա:Էստոնիայի Վիրումաա նահանգի Ռիուգե շրջանի բնակավայրեր Կատեգորիա:Էստոնիայի գյուղեր
Ստեբնի (այլ կիրառումներ)
Ստեբնի, կարող է վերաբերել՝
Վինիեգրա դե Առիբա
Վինիեգրա դե Առիբա (Viniegra de Arriba), քաղաք և մունիցիպալիտետ Իսպանիայում, մտնում է Ռիոխա նահանգի մեջ։ Մունիցիպալիտետը գտնվում է Անգիանո շրջանում։ Բնակչությունը 47 մարդ (2010 թվականի տվյալներով)։ Տարածքը 38,46 կմ² է։ Քաղաքը պրովինցիայի վարչական շրջանից հեռու է 49 կմ։
Ցնցուղ
Ցնցուղ (douche doccia ջրատար խողովակ) սանտեխնիկայի համալիր սարքավորում, որը նախատեսված է մարդու կողմից ջրային պրոցեդուրաներ ընդունելու համար, ինչը տեղի է ունենում մարմնի վրա ջրի շիթի կամ գոլորշու՝ տարբեր ճնշմամբ և տարբեր ջերմաստիճանով  ներգործության արդյունքում։
Ընդհանուր տեղեկություններ
Ցնցուղ են անվանում նաև մարդու կողմից հիգիենայի կամ բուժական նպատակով ջրային պրոցեդուրա ընդունելը։
Կազմված է խողովակով ցնցուղից, որպես կանոն լինում է նաև տաք ու սառը ջուրը խառնող ծորակ և լոգախցիկ կամ վաննա։ Ջրի խառնիչը կարող է ունենալ ծորակ, ցնցուղը կարող է ամրանալ պատին։
Կա ամառանոցային տարբերակ՝ երկաթե տակառով, ջուրը տաքանում է արևից, առկա է ցնցուղ և թեթև խցիկ։
Պատմություն
Հին Հնդկաստանի, Եգիպտոսի լոգանք ընդունելու համար նախատեսված պարզունակ վայրերը հետագա լոգասենյակների համար նախատիպ են հանդիսացել։ Այն ժամանակ օճառվելուց հետո մարդն ինքն իր վրա էր ջուր լցնում, կամ դա անում էր նրա սպասավորը։
Առաջին իսկական ցնցուղը, երբ ջուրը վերև է բարձրանում, հորինել են հին հույները։ Դրա մասին վկայում են մ․թ․ա․ 4-րդ դարի աթենական սկահակների վրա պահպանված պատկերները։ Օրինակ նրանցից մեկի վրա պատկերված է երկու լոգարան, որտեղ լողանում են չորս երիտասարդ կին։ Խողովակից հոսող ջուրը նրանց վրա է թափվում ցնցուղե անցքերից, որոնք ունեն առյուծի և վարազի գլխի ձև։ Այդպիսի ցնցուղները  շատ նման են ներկայիս սպորտային սրահներում առկա ցնցուղներին։
Մ․թ․ա․ 2-րդ դարի սկզբին Թուրքիայի Պերգամ քաղաքի պեղումների ժամանակ  հայտնաբերվել են  լոգասենյակի փլատակներ։ Այնտեղ կիրառվել են ցնցուղի տեղակայման  յոթ մակարդակ։ Ջուրը մարդկանց վրա թափվել է վերևից՝ ջրային մայրուղով, հետո հոսել է այլ լոգասենյակ՝ հասնելով մինչև վերջին լոգասենյակ, որից հետո ջուրը լցվել է ջրատար համակարգ ։
Ցնցուղի հատուկ տեսակներ
Հայտնի են ցնցուղ ընդունելու հատուկ տեսակներ
Արտաքին հղումներ
Կատեգորիա:Հիգիենա Կատեգորիա:Հունական հայտնագործություններ
Ստեֆ Վերտհայմեր
Ստեֆ Վերտհայմեր (Stef Wertheimer, סטף ורטהיימר, ), իսրայելցի ձեռնարկատեր և հասարակական գործիչ։ Միլիարդատեր, Գալիլեայի և Նեգևի արդյունաբերական պարկերի ստեղծող, 9-րդ գումարման Քնեսեթի պատգամավոր (Ժողովրդավարական շարժում հանուն փոփոխությունների խմբակցությունից), 1991 թվականի Իսրայելի մրցանակի դափնեկիր։
Կենսագրություն
Ստեֆ Վերտհայմերը ծնվել է Քիփենհայմում (Գերմանիա) 1926 թվականին։ 1937 թվականին նրա ընտանիքը, փախչելով նացիստական ռեժիմից, գաղթել է մերձդնեստրյան Պաղեստին։ Ստեֆը սովորել է Թել Ավիվի «Նորդաու» դպրոցում, սակայն 14 տարեկանում հեռացվել է կռվի պատճառով՝ միջնակարգ կրթությունը այդպես էլ չավարտելով։ Նա աշխատանք է գտել տեսախցիկների վերանորոգման արհեստանոցում, այնուհետև աշխատել է օպտիկական տեխնիկա վաճառող խանութում ։ 1943 թվականին Ստեֆը որպես կամավոր մեկնել է բրիտանական զինված ուժեր՝ դառնալով Բահրեյնի ռազմաօդային ուժերի բազայի օպտիկայի վերանորոգման տեխնիկ։ Պաղեստինում պատերազմից հետո վերադառնալով՝ նա մտել է «Արմավենիների» մեջ և ավարտել թռիչքային դասընթացները, դրանից հետո աշխատել է ընդհատակյա արհեստանոցում՝ զենք նախագծելով , իսկ 1948 թվականին «Պալմահի» կազմում միացել է «Իֆտահ»-ի դիվերսիոն ստորաբաժանմանը ։
Վերտհայմերը Նագարիում ստեղծել է «Իսկար» (եբրայերեն՝ ישקר) ֆիրման՝ զբաղվելով գերամուր համաձուլվածքներից կտրող գործիքների մշակմամբ և թողարկմամբ։ Ավելի ուշ՝ 1968 թվականին, երբ Ֆրանսիան, որն Իսրայելին տուրբիններ էր մատակարարում ավիացիոն շարժիչների համար, էմբարգո է մտցրել, Վերտհայմերը հիմնադրել է նոր ընկերություն՝ «Տեխնոլոգիատ Լեհավիմ»-ը՝ կարողանալով իսրայելական ռազմաօդային ուժերի համար ներկրվող դետալները փոխարինել հայրենական ինքնաթիռներով ։ 1982 թվականին նրա նախաձեռնությամբ ստեղծվել է Գալիլեայի Թեֆեն արդյունաբերական պարկը, և հետագայում Վերտհայմերն ակտիվորեն մասնակցել է Գալիլեայում և Նեգևում, ինչպես նաև Թուրքիայում, նման արդյունաբերական գոտիների ստեղծմանը։ Նրա կողմից հիմնվել է Գալիլեայի Կֆար Վրադիմ ավանը, որի սկզբնական բնակչությունը բաղկացած էր նրա ձեռնարկությունների աշխատակիցների ։
70-ականների կեսերին Վերտհայմերը հետաքրքրվել է քաղաքականությամբ և դարձել Փոփոխությունների համար ժողովրդավարական շարժման ստեղծողներից մեկը։ Երբ նոր կուսակցությունը հաջողությամբ հանդես է եկել 1977 թվականին Քնեսեթի ընտրություններում, Վերտհայմերը դարձել է պատգամավոր, շարժման պառակտումից հետո Փոփոխությունների համար ժողովրդավարական շարժումը մնացել է  «Շինույ» խմբակցության շարքերում։ Նա Քնեսեթում ընդգրկված էր արտաքին գործերի ու պաշտպանության և տնտեսության հարցերով հանձնաժողովում, սակայն, իր իսկ խոսքերով՝ շուտով այն եզրակացությանն է հանգել, որ որպես որպես արդյունաբերող հասարակությանը ավելի մեծ օգուտ կարող է տալ, քան որպես քաղաքական գործիչ ։
2006 թվականին հաղորդվել էր Ուորեն Բաֆեթի կողմից «Իսկար» ընկերության բաժնետոմսերի 80%-ի ձեռքբերման մասին։ Գործարքի չափը կազմել է 4 մլրդ դոլար, և Վերտհայմերը, որի անձնական կապիտալն արդեն 2005 թվականի վերջին կազմում էր 2,4 մլրդ դոլար, դրանից հետո պաշտոնապես դարձել է ամենահարուստ իսրայելացին ։ «Իսկարի» բաժնետոմսերի մնացորդը Բաֆեթը Վերտհայմերի ընտանիքից գնել է 2013 թվականին՝ երկու միլիարդ դոլարով ։ Մեկ տարի անց «Տեխնոլոգիյատ Լեհավիմ»-ի բաժնետոմսերի 51%-ը վաճառվել է ամերիկյան Pratt & Whitney կոնցեռնին, գործարքի ծավալը չի հրապարակվել, բայց գնահատվում է հարյուր միլիոնավոր դոլարներ ։
Ստեֆ Վերտհայմերն ամուսնացած է, ունի չորս երեխա։ Ստեֆի ավագ որդին՝ Էյթան Վերտհայմերը, «Իսկարա»-ի նախկին գլխավոր տնօրենն է և Իսրայելում խոշորագույն տոհմային ձիաբուծարանի սեփականատերը ։
Ծանոթագրություններ
Կատեգորիա:Հասարակական գործիչներ
Ստենկա (այլ կիրառումներ)
Ստենկա, կարող է վերաբերել՝
Կանելի
Կանելի  (Canelli), կոմունա Իտալիայի Պիեմոնտ մարզի Աստի գավառում ։
Բնակչությունը կազմում է 10440 մարդ (2008)։ Բնակչության խտությունը՝ 443 մարդ/կմ²։ Տարածքը կազմում է 24 կմ²։ Փոստային ինդեքս՝ 14053։ Հեռախոսային կոդ՝ 0141։
Ժողովրդագրություն
Բնակչության թվաքանակի փոփոխությունները
Գալչյան
Գալչյան, հայկական ազգանուն։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Թուրքերեն հիմքով ազգանուններ Կատեգորիա:Յան վերջածանցով ազգանուններ Կատեգորիա:Մականվանական հիմքով ազգանուններ
Կորլյուգովկա
2001 թվականի տվյալներով Կորլյուգովկա գյուղում բնակվում էր 30 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Կիրովոգրադի շրջանի բնակավայրեր Կատեգորիա:Ուկրաինայի գյուղեր
(5555) Ուիմբերլի
(5555) Ուիմբերլի (Wimberly), աստերոիդ աստերոիդների հիմնական գոտում։ Հայտնաբերվել է 1986 թվականի նոյեմբերի 5-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 3,009762 ա. մ., առավելագույնը մոտենում է 2,6838 ա. մ. հեռավորության վրա և հեռանում 3,3357 ա. մ. ։ Արեգակի շուրջ մեկ ամբողջական պտույտ է կատարում 1907,2 երկրային օրվա ընթացքում, իր ուղեծրով շարժվելով միջինում 0,188758 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,15° անկյուն։
Արտաքին հղումներ
Կատեգորիա:1986 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ռուսկոե (գյուղ, Շումյաչինսկի շրջան)
Ռուսկոե (Русское), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 524 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Շումյաչինսկի շրջանի բնակավայրեր
Ինժեներա-տեխնիկական աշխատողներ
Ինժեներա-տեխնիկական աշխատողներ (որպես ձեռնարկության անձնակազմի մաս), արդյունաբերական, շինարարական, գյուղատնտեսական, տրանսպորտային և արտադրական այլ ձեռնարկությունների աշխատողներ, որոնք կազմակերպում ու ղեկավարում են արտադրական պրոցեսները։ Ինժեներա-տեխնիկական աշխատողները զբաղեցնում են ինժեների ու տեխնիկի որակավորում պահանջող պաշտոններ, ունեն բարձրագույն, միջնակարգ մասնագիտական կրթություն կամ պրակտիկ աշխատողներ են։
Կատեգորիա:Պաշտոններ
Ադդե
Ադդե Բագրատունի (սուրբ Ադդե Հայրապետ), (ծննդյան և մահվան թվականներն անհայտ, I դարի տոնելի քրիստոնյա նահատակ)։ Ըստ ասորական և հայկական աղբյուրների՝ Աբգար Ե թագավորի համար խույր (թագ) գործող վարպետ՝ կերպասագործ։ Ըստ ավանդության, Բագրատունիների իշխանական տոհմից։ Երբ Թադեոս առաքյալն այցելել է Եդեսիա (Ուրֆա), անձամբ աշակերտել է առաքյալին, որն իր փոխարեն հոգևոր առաջնորդ՝ Եդեսիայի եպիսկոպոս է ձեռնադրել նրան։ Աբգար թագավորի մահից հետո նրա որդին՝ Անանունը, «... հայրենի առաքինության հետևող չեղավ, այլ կուռքերի մեհյանները բացեց ու հեթանոսական պաշտամունքն ընդունեց» ։ Անանունը մարդ է ուղարկում Ադդեի մոտ, որ նա «իրեն համար բեհեզից խույր կարե ոսկե բանվածքով, ինչպես անում էր իր հոր համար»։ Ադդեն պատասխանում է. «Իմ ձեռքերը խույր չեն կարի անարժան գագաթի համար, որ չի երկրպագում Քրիստոսին, կենդանի Աստծուն» (նույն տեղում), ինչի համար էլ թագավորի զինվորը սրով կտրում է Ադդեի սրունքները, և նա մահանում է։ Հայ Առաքելական եկեղեցին Ադդեի հիշատակը սկզբնապես տոնել է Աբգար թագավորի հետ։ Հետագայում Սիմեոն Ա Երևանցի կաթողիկոսը բաժանել է այս տոները. ներկայումս Ադդեի հիշատակը տոնվում է Հիսնակի Դ կիրակիից հետո՝ երկուշաբթի օրը (Հիսնակը Աստվածահայտնությանը նախորդող հիսուն օրերի տոնն է)։
Ստենկի (այլ կիրառումներ)
Ստենկի, կարող է վերաբերել՝
Յուլիուս Տորմա
Յուլիուս (Դյուլա) Տորմա (Július Torma, Torma Gyula, ), էթնիկ սլովակ, հունգարացի բռնցքամարտիկ, որը հանդես էր գալիս Չեխոսլովակիայի կազմում։ Լոնդոնում կայացած Օլիմպիական խաղերի չեմպիոն (1948), Եվրոպայի չեմպիոն (1949):
Կենսագրություն
Յուլիսը ծննդյան օրից ապրում էր Հունգարիայում։ Նա սկսել է բռնցքամարտով զբաղվել 13 տարեկան հասակից։ Արդեն 19 տարեկանում, նա հաղթել է Հունգարիայի առաջնությունում, այնուհետև հաջորդել են երկրի չեմպիոնի հինգ տիտղոսների շարքը։
1946 թվականի օգոստոսին նա ընտանիքով տեղափոխվեց Չեխոսլովակիա, 1946-1956 թվականներին հանդես է եկել սիրողական ռինգում Պրահայի բանակի սպորտային ակումբի համար։ Չեխոսլովակիայի տասնակի չեմպիոն։ Երեք Օլիմպիական խաղերի մասնակից (1948, 1952, 1956) :
Օլիմպիական խաղերի արդյունքներ
Օլիմպիական խաղեր 1948 (մինչև 67 կգ քաշ).
Հաղթել է Գուստավ Բենեին (Հունգարիա) միավորներով
Հաղթել էՔլիֆորդ Բլեկբերնին (Կանադա) նոկաուտով 2-րդ ռաունդում
Հաղթել է Աուրելիո Դիասա Կադավեդային (Իսպանիա) որակազրկմամբ 2-րդ ռաունդում
Հաղթել է Ալեքսանդրո դ’Օտավիոյին (Իտալիա) միավորներով
Հաղթել է Հորաս Հերինգիգ (ԱՄՆ, անգլ.՝ Hank Herring ) միավորներով
Օլիմպիական խաղեր 1952 (մինչև 67 կգ քաշ).
Հաղթել է Ջոն Պատրիկ Մելոնիին (Մեծ Բրիտանիա) միավորներով
Հաղթել է Լուիս Հեյջին (ԱՄՆ) միավորներով
Պարտվել է Զիգմունտ Խիխլային (Լեհաստան) միավորներով
Օլիմպիական խաղեր 1956 (մինչև 75 կգ քաշ).
Հաղթել է Հովարդ Ռիխտերին (Ավստրալիա) միավորներով
Պարտվել է Ռամոն Տապիային (Չիլի) նոկաուտով 2-րդ ռաունդում
Արտաքին հղումներ
Կատեգորիա:Մարզիկներ այբբենական կարգով Կատեգորիա:Բռնցքամարտիկներ ըստ երկրների Կատեգորիա:Օլիմպիական չեմպիոններ Կատեգորիա:Բռնցքամարտիկներ այբբենական կարգով
Ստեպ (այլ կիրառումներ)
Ստեպ, կարող է վերաբերել՝
Ժակ Վեբեր
Ժակ Վեբեր (Jacques Weber, ), ֆրանսիացի դերասան, ռեժիսոր, սցենարիստ։
Վաղ տարիներ
Ժակ Վեբերը ծնվել է շվեյցարական ծագում ունեցող Կոմեդի Ֆրանսեզ թատրոնի դերասանների ընտանիքում։ Մանկուց սիրել է թատրոնը, հատկապես դասական բեմադրությունները։ Սովորել է Փարիզում, Դրամատիկական արվեստի ազգային կոնսերվատորիայում։ 16 տարեկան հասակում, 1966 թվականին ընդունվել է Ազգային կոնսերվատորիա՝ Ռոբեր Մանուելի դասարան, 3 տարի հետո ավարտել է գերազանցությամբ։ Ստանալով Կոմեդի Ֆրանսեզում աշխատելու առաջարկ՝ Ժակ Վեբերը միանում է Ռոբեր Օսեինի ղեկավարության տակ գտնվող դերասանական խմբին Ռեյմսում։ Հետո սկսվում է նրա ՝ դերասանի և ռեժիսորի կարիերան։
Ընտանիք
1970 թվականից ամուսնացած է Քրիստինա Վեբերի հետ, ունեն երեք երեխա՝ աղջիկը՝ Կիմ, որդիները՝ Սթենլի և Թոմի։ Վերջինս սկսնակ ռեժիսոր է։
Թատրոն
Ժակ Վեբերը տարբեր թատրոններում խաղացել է պիեսների գլխավոր դերերը Ռասին, Ժան Բատիստ, Էդմոն Ռոստան, Լաբիշ Էժեն, Ուիլյամ Շեքսպիր, Ուիլյամ Գիբսոն, Ժան Պոլ Սարտր և այլ դրամատուրգեր։ Թատրոնի լավագույն դերերից մեկը եղել է Սիրանոյի դերը Էդմոն Ռոստանի պիեսում, որը խաղացել է ավելի քան 200 անգամ։
Կինո և հեռուստաընկերություն
Ժակ Վեբերը ժամանակ առ ժամանակ նկարահանվում է գլխավոր դերերում 1970 թվականից սկսած, ինչպես նաև երկրորդ պլանում, դրվագներում։ Դերասանի առաջին աշխատանքը կինոյում եղել է 1972 թվականին, երբ խաղացել է սուր քաղաքական դրամայում Ուգո ուրուգվայցի ակտիվիստի դերը, և որի ռեժիսորը եղել է Կոստա Գավրասը։ Ընդունել է հայտնի ռեժիսորների ֆիլմերում նկարահանվելու առաջարկները,որոնց թվին է պատկանում 1973 թվականին Ֆրանսուա Տրյուֆի «Փակ ցուցադրություն» ֆիլմը։ 1984 թվականին խաղացել է նկարչի դեր՝ Ժոսլին Սաաբի «Կանգնած կյանք» և Ֆիլիպ Լաբրոյի «Աջ ափ, ձախ ափ» ֆիլմերում։
Արտաքին հղումներ
Կատեգորիա:Ֆրանսիացի դերասաններ Կատեգորիա:«Սեզար» մրցանակի դափնեկիրներ Կատեգորիա:Ֆրանսիացի ռեժիսորներ Կատեգորիա:Ֆրանսիացի սցենարիստներ Կատեգորիա:Ֆրանսիացի կինոռեժիսորներ Կատեգորիա:Թատրոնի ֆրանսիացի դերասաններ Կատեգորիա:Ֆրանսիացի կինոդերասաններ Կատեգորիա:Հեռուստատեսային դերասաններ
Good Girl Gone Bad
Good Girl Gone Bad, բարբադոսցի երգչուհի Ռիհաննայի երրորդ ալբոմը։ Ձայնագրվել է Def Jam ձայնագրման ստուդիայում և վաճառքի է հանվել 2007 թվականի մայիսի 30-ին ։ Ալբոմում տեղ են գտել Christopher "Tricky" Stewart-ի, Evan Rogers-ի, Carl Sturken-ի, Ne-Yo-ի, StarGate-ի և Timbaland-ի ձայնագրած երգերը։ Ալբոմը դարձել է դեբյուտային U.S. Billboard 200-ի չարտերում գրավելով առաջին հորիզոնականը։ Հենց առաջին մեկ շաբաթվա ընթացքում վաճառվել է 162000 օրինակ։
Ծանոթագրություններ
Կատեգորիա:2007 ալբոմներ Կատեգորիա:Ռիհաննայի ալբոմներ Կատեգորիա:Անգլալեզու ալբոմներ
Խոլոդիլի
Խոլոդիլի (Холодилы), գյուղ Ռուսաստանի, Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 56 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Թաիրովի փողոց (Երևան)
Թաիրովի փողոց, փողոց Երևանի Կենտրոն վարչական շրջանում։ Անվանվել է հայ այգեգինեգործ Վասիլ Թայիրովի պատվին։
Տվյալներ
Գտնվում է Նորագյուղ թաղամասում։ Սկսվում է Էջմիածնի հին խճուղու սկզբից, ձգվում հյուսիսարևմտյան ուղղությամբ, Հրազդան գետի աջ ափով հասնում Հաղթանակի կամուրջ (ներքին Հրազդանի ոռոգիչ ջրանցք)։
Աղբյուրներ
Կատեգորիա:Երևանի փողոցներ
Սաութուեսթ (ազգային պարկ)
Սաութուեսթ(Southwest National Park), ազգային պարկ Թասմանիայի հարավ–արևմտյան մասում՝ Հոբարթից 90 կմ արևմուտք։
1955 թվականին ստեղծվեց Լեյք–Պեդդեր ազգային պարկը, որը ներառում էր Պեդդեր լիճը և նրան հարակից տարածքը։ 1970–ական թվականներին մի քանի պատնեշների կառուցումից հետո հեղեղվեց ավելի մեծ տարածք, որի հետևանքով լճի փոխարեն առաջացավ ջրամբար։
Այսօր Սաութուեսթ ազգային պարկի տարածքը ընդլայնվել է մինչև ափը և զբաղեցնում է 6182 կմ² տարածք։ Չնայած, որ մարդիկ այստեղ ապրել են շուրջ 25 տարի առաջ, բնությունը մինչ օրս ենթարկվում է մարդու ազդեցությանը։ Ազգային այգու լանդշաֆտում քիչ են անտառները, գերակշռում են տափաստանները։ Ազգային պարկում ապրում են ոսկեփոր թութակները, որոնց թիվը հասնում է 150–200–ի։ Այգու բուսականությունը բնորոշ է կղզիների բուսականությանը։
Հյուսիս–արևելքում գտնվում են Ստիքսյան և Վերին Ֆլորենտինյան հովիտները, որտեղ գերակշռում են նախնադարյան անտառները։ Կղզու կազմի մեջ են մտնում Թասմանիայի հարավային ափի մոտ գտնվող փոքր կղզիները՝ Մաթսայկերը, Դե–Վիտտոն, Ֆլաթ–Ուիթչը, Լուիզան և այլն։
Արտաքին հղումներ
Կատեգորիա:Ազգային պարկեր ըստ երկրի
Ստեպանկի (այլ կիրառումներ)
Ստեպանկի, կարող է վերաբերել՝
Դևիդ Բեքհեմ
Դևիդ Ռոբերտ Ջոզեֆ Բեքհեմ (David Robert Joseph Beckham, ) , անգլիացի նախկին ֆուտբոլիստ, կիսապաշտպան։ Իր ողջ կարիերայի ընթացքում նա խաղացել է «Մանչեսթեր Յունայթեդ», «Պրեսթոն Նորթ-Էնդ», «Ռեալ Մադրիդ», «Միլան», «Լոս Անջելես Գալաքսի» և ՊՍԺ ակումբներում ինչպես նաև Անգլիայի ֆուտբոլի ազգային հավաքականում, որտեղ նա հանդիսանում է ամենաշատ հանդիպումներ անցկացրած ֆուտբոլիստներից մեկը ։ Հայտնի է ստանդարտ դիրքերի և տուգանայինների իրականացման փայլուն տեխնիկայով։
Բեքհեմի ֆուտբոլային կարիերան սկսվել է 1992 թվականին, երբ նա 17 տարեկան հասակում անցկացրեց իր առաջին հանդիպումը «Մանչեսթեր Յունայթեդ» ակումբի կազմում ։ Նա «Մանչեսթեր Յունայթեդ»-ի հետ նվաճել է Անգլիայի Պրեմիեր Լիգայի 6 չեմպիոնական տիտղոսներ, 2 անգամ` Անգլիայի գավաթը և 1 անգամ՝ Չեմպիոնների լիգայի գավաթը ։ 2003 թվականին նա տեղափոխվել է «Ռեալ Մադրիդ», որտեղ հանդես է եկել չորս մրցաշրջան ՝ վերջին մրցաշրջանում ակումբի հետ նվաճելով իսպանական Լա Լիգայի չեմպիոնի տիտղոսը ։ 2004 թվականին Բեքհեմը եղել է աշխարհի ամենաշատ վարձատրվող ֆուտբոլիստը ։ 2007 թվականին Բեքհեմը 32.5 միլիոն դոլլարի դիմաց 5 տարվա պայմանագիր կնքեց Ամերիկյան բարձրագույն լիգայում հանդես եկող (MLS) «Լոս-Անջելես Գալաքսի» ակումբի հետ։ Լինելով «Գալաքսի»-ի խաղացող՝ Բեքհեմը 2009-2010 թվականներին վարձակալությամբ խաղացել է իտալական «Միլան»-ի կազմում։ Այնուհետև «Պարի Սեն-Ժերմեն»-ի կազմում մեկ մրցաշրջան խաղալուց հետո Բեքհեմն ավարտել է ֆուտբոլային կարիերան։ 2010 թվականին, ըստ «Forbes» հանդեսի, ճանաչվել է աշխարհի ամենահարուստ ֆուտբոլիստը՝ առաջ անցնելով Կրիշտիանու Ռոնալդուից և Լիոնել Մեսսիից ։
Ըստ ՖԻՖԱ-ի վարկածի՝ «Տարվա լավագույն ֆուտբոլիստ»-ի կոչման քվեարկությունում Բեքհեմը երկու անգամ զբաղեցրել է երկրորդ տեղը ։
Բեքհեմն առաջին բրիտանացի ֆուտբոլիստն է, ով 100 խաղ է անցկացրել ՈՒԵՖԱ-ի Չեմպիոնների Լիգայի մրցաշարում։ 2000 թվականի նոյեմբերի 15-ից մինչև 2006 թվականի Աշխարհի առաջնության ավարտը նա եղել է Անգլիայի հավաքականի ավագը ՝ ավագի թևկապով անցկացնելով 58 խաղ ։ Դրանից հետո նա շարունակել է հանդես գալ հավաքականի կազմում՝ 2008 թվականի մարտի 26-ին խաղալով իր հարյուրերորդ խաղն անգլիայի հավաքականի կազմում Ֆրանսիայի դեմ ։
Բեքհեմի անունը 2003-2004 թվականներին սպորտային թեմայով ամենափնտրվածն էր Google-ում, նա դարձավ նաև ճանաչված գովազդային դեմք, այդ թվում՝ նորաձևության աշխարհում ։
Բեքհեմն ամուսնացած է Spice Girls խմբի վոկալիստուհի Վիկտորյա Բեքհեմի (Ադամս) հետ, ունի երեք տղա՝ Բրուկլին Ջոզեֆը, Ռոմեո Ջեյմսը, Կրուզ Դևիդը, և մեկ աղջիկ՝ Հարպեր Սևենը ։
Մանկություն և կարիերայի սկիզբ
Բեքհեմը ծնվել է Լեյթոնսթոոնում, Լոնդոն 1975 թվականին Դևիդ Էդվարդ Ալան Բեքհեմի (Էդմոնտոնե, 1948 թվական) և վարսահարդար Սանդրա Ջորջին Ուեսթի (1949 թվական) ընտանիքում ։ Փոքր ժամանակ Բեքհեմը միշտ ֆուտբոլ էր խաղում Չինգֆորդի «Ռիդժուեյ Պարկ» ակումբում։ Նրա մորական կողմից պապը հրեա է եղել, և Բեքհեմն իրեն կիսով չափ հրեա է համարում ու խոստովանում, որ հավատքն իր վրա մեծ ազդեցություն է ունեցել ։ Իր՝ «Երկու ոտքը գետնի վրա» (Both Feet on the Ground) գրքում, նա գրում է, որ փոքր ժամանակ ծնողների և երկու քույրերի հետ միասին այցելել է քրիստոնեական եկեղեցի ։ 2009 թվականի դեկտեմբերին 83 տարեկան հասակում Բեքհեմի պապը թոքերի քաղցկեղի պատճառով մահացել է ։
Բեքհեմի ծնողները երկրպագում էին «Մանչեսթեր Յունայթեդ» ֆուտբոլային ակումբին և հաճախ գնում էին «Օլդ Թրաֆորդ» Յունայթեդի խաղերը դիտելու։ Դևիդը ժառանգել է այդ սերն իր ծնողներից։ Նա հաճախել է Բոբի Չարլթոնի ֆուտբոլային դպրոցը Մանչեսթերում և մասնակցել է նաև Բարսելոնայի ուսուցողական հավաքներից մեկին, որտեղ փնտրում էին երիտասարդ տաղանդների։ Պատանեկան տարիքում նա հանդես է եկել «Ռիդժուեյ Ռովերս» ակումբի կազմում, որը մարզում էին նրա հայրը, Ստյուարտ Անդերվուդը և Սթիվ Կիրբին։
1986 թվականին «Վեստ Հեմ Յունայթեդ»-ի դեմ խաղում Բեքհեմը մարզադաշտ դուրս եկավ թալիսմանի՝ «Մանչեսթեր Յունայթեդ»-ի մարզաշապիկով։ Պատանեկան տարիքում սիրողական մակարդակում նա հանդես է եկել «Լեյթոն Օրիենթ», «Նորվիչ Սիթի», «Տոտենհեմ Հոտսպուր» և «Բիրմսդաուն Ռովերս» ակումբների կազմում։ Երբ լրացավ Բեքհեմի 14-ամյակը, նա կնքեց դպրոցական պայմանագիր «Մանչեսթեր Յունայթեդի» ֆուտբոլային ակադեմիայի հետ։
«Մանչեսթեր Յունայթեդ»
Բեքհեմը «Մանչեսթեր Յունայթեդ»-ի այն խաղացողներից էր, ովքեր 1992 թվականին հաղթել են Անգլիայի երիտասարդական գավաթը ։ «Կրիստալ Պելասի» դեմ եզրափակիչ պատասխան խաղում Բեքհեմն աչքի ընկավ խփած գոլով։ Նույն տարում տեղի ունեցավ նրա առաջին խաղը Մանչեսթերի կազմում, երբ փոխարինման դուրս եկավ Ֆուտբոլային լիգայի գավաթի խաղի ժամանակ և շուտով կնքեց իր առաջին պրոֆեսիոնալ պայմանագիրն ակումբի հետ։ 1993 թվականին Յունայթեդը նորից դուրս եկավ եզրափակիչ Անգլիայի երիտասարդական գավաթում, բայց պարտվեց «Լիդս Յունայթեդին»։
1993-1994 թվականներին Բեքհեմը «Մանչեսթեր Յունայթեդի» հետ հաղթեց Անգլիայի առաջնությունը։ 1994 թվականի դեկտեմբերի 7-ին տեղի ունեցավ Բեքհեմի առաջին հանդիպումը Չեմպիոնների Լիգայի խմբային փուլի վերջին խաղում թուրքական «Գալաթասարայի» հետ, որն ավարտվեց Յունայթեդի հաղթանակով՝ 4:0 հաշվով (գոլերից մեկը խփեց Բեքհեմը), չնայած այդ հաղթանակը Յունայթեդի համար ապահովում էր միայն երրորդ հորիզոնականը խմբում։
Պրեսթոն Նորթ Էնդ (վարձավճար)
1994/95 մրցաշրջանում Բեքհեմը տեղափոխվեց «Պրեսթորն Նորթ Էնդ» ակումբ, որտեղ հանդես եկավ վարձավճարով։ Այս ակումբում նա անցկացրեց հինգ խաղ, խփելով երկու գոլ, որոնցից մեկը՝ միանգամից՝ անկյունային հարված իրացնելիս։
Վերադարձ Մանչեսթեր Յունայթեդ
1995 թվականի գարնանը Բեքհեմը վերադարձավ «Մանչեսթեր Յունայթեդ» և առաջին հանդիպումն անցկացրեց 1995 թվականի ապրիլի 2-ին «Լիդս Յունայթեդի» դեմ Անգլիայի Պրեմիեր Լիգայի խաղում ։
1996-97 մրցաշրջանը Բեքհեմը սկսեց կենտրոնից գոլով՝ «Ուիմբլդոն»-ի դեմ խաղի ժամանակ ։ Այդ տարվանից սկսած Բեքհեմին հրավիրեցին ազգային հավաքական. նրա առաջին հանդիպումը հավաքականի կազմում կայացավ սեպտեմբերի 1-ին Քիշնևում՝ Մոլդովայի դեմ խաղում։ Բեքհեմն ամրապնդեց իր տեղը թիմի հիմնական կազմում՝ փոխարինելով անսպասելի «Էվերթոն» տեղափոխված Անդրեյ Կանչելսկիսին և միանգամից սկսեց ցուցադրել իր հմտությունները՝ ստանդարտ դիրքերից իրացվող հիանալի գոլերով։ Բեքհեմը մի շնչով անցկացրեց մրցաշրջանը և հարցման արդյունքում համարվեց տարվա լավագույն երիտասարդ ֆուտբոլիստը։ Նրա ջանքերի շնորհիվ «Մանչեսթեր Յունայթեդ»-ը դարձավ Անգլիայի Պրեմիեր Լիգայի հաղթող, իսկ ՈՒԵՖԱ-ի Չեմպիոնների Լիգայի խաղարկությունում հասավ մինչև կիսաեզրափակիչ։
1997-98 մրցաշրջանը բավական անհաջող ստացվեց «Մանչեսթեր Յունայթեդ»-ի և Բեքհեմի համար, քանի որ թիմը չեմպիոնական մրցավազքում պարտվեց «Արսենալ»-ին, դուրս մնաց Անգլիայի գավաթի խաղարկությունից, ինչպես նաև Չեմպիոնների Լիգայի մրցաշարից` չկարողանալով հաղթահարել «Մոնակոյի» արգելքը քառորդ եզրափակչում։ Բեքհեմի համար դրականը միայն այն էր, որ նրան հրավիրեցին ազգային հավաքական` մասնակցելու Մունդիալ 1998-ին։
1999 թվականի մարտին Բեքհեմը հայր դարձավ, նրա տղայի անունը Բրուկլին է։ Բեքհեմի մարզակոշիկների վրա գրված էր որդու անունը։ Թե՛ Բեքհեմի, թե՛ Մանչեսթերի համար լավագույն մրցաշրջանի ավարտից հետո, որտեղ նրանք հաղթեցին չորս տիտղոսներ՝ դառնալով լավագույնն աշխարհում (Անգլիայի առաջնության հաղթող, Անգլիայի գավաթ, Չեմպիոնների Լիգայի գավաթի հաղթող, ինչպես նաև Միջմայրցամաքային գավաթ), 1999 թվականի հուլիսին Բեքհեմն ամուսնանում է Վիկտորյա Ադամսի հետ, ով այդ ժամանակ Spice Girls փոփ խմբի վոկալիստուհիներից մեկն էր և ավելի հայտնի էր Posh մականունով (թարգմանաբար՝ հիասքանչ)։
1999-2000 մրցաշրջանը հաջող էր Բեքհեմի համար՝ հաշվի չառնելով, իհարկե, լրատվամիջոցների անդադար հետապնդումները. այդ ժամանակ քննարկվում էր նրա նոր սանրվածքը և Ալեքս Ֆերգյուսոնի հետ նրա խոսակցությունը՝ հոնորարի բարձրացման հետ կապված։ Այդ տարի «Մանչեսթեր Յունայթեդ»ը նորից առաջնության հաղթող դարձավ, Բեքհեմը դարձավ Եվրոպայի և աշխարհի երկրորդ լավագույն ֆուտբոլիստը, երկու դեպքում էլ նրանից առաջ անցավ Ռիվալդոն։ Բեքհեմը նաև երկրորդն էր «BBC Sports Personality of the Year» մրցանակաբաշխությունում, որտեղ նա պարտվեց միայն բռնքամարտի գերծանր քաշային կարգում աշխարհի չեմպիոնին՝ Լեննոքս Լյուիսին։
2000-2001 մրցաշրջանում Բեքհեմի անցկացրած լավագույն խաղերն անգլիայի ազգային հավաքականում անցկացրած հանդիպումներն էին, չնայած նա հաղթեց նաև Անգլիայի Պրեմիեր Լիգան «Մանչեսթեր Յունայթեդ»-ի կազմում, ընդ որում տարվա սկզբին երեք անընդմեջ խաղերում գրավելով մրցակիցների դարպասները։ 2003 թվականի փետրվարի 15-ին «Արսենալ»-ի դեմ գավաթային խաղում տհաճ միջադեպ տեղի ունեցավ Բեքհեմի և մարզիչ Ալեքս Ֆերգյուսոնի միջև. մարզիչը, դժգոհ լինելով խաղի արդյունքից և Բեքհեմի խաղից, մարզակոշիկով հարվածել էր նրա հոնքին և պատռել, ինչը մեծ դժգոհություն առաջացրեց երկրպագուների շրջանում։ Դրանից հետո նրա և մարզչի հարաբերությունները բավականին սրվեցին :
«Ռեալ Մադրիդ»
«Ռեալ Մադրիդ»-ի տնօրեն Ֆլորենտինո Պերեսը որոշում է հավաքել երազանքի թիմ, որը ոչ միայն կցուցադրի հարձակողական ֆուտբոլ, այլև շատ լավ կվաստակի։ Բեքհեմի ձեռքբերումը մեծ հնարավորություն էր այս երկու նպատակներին հասնելու համար։ Եվ «Ռեալ»-ի ղեկավարը բաց չթողեց այս հնարավորությունը՝ վճարելով Բեքհեմի համար ընդամենը 35 միլիոն եվրո, որից 10 միլիոնը պետք է վճարվեր հետագա չորս տարիների ընթացքում՝ կախված նրանից, թե «Ռեալ»-ը քանի անգամ հանդես կգա Չեմպիոնների Լիգայում։ Գործարքը շահավետ էր և՛ ակումբի, և՛ ֆուտբոլիստի համար։ Դեռ ամռանը մադրիդցիները հասցրին վաճառել մեծ քանակությամբ 23 համարի ֆուտբոլային շապիկներ. այս համարը վերցրել էր Բեքհեմը ։ Այդ ժամանակ կնքված էին հեռուստատեսային պայմանագրեր Ասիայի հեռուստատեսությունների հետ, որտեղ Բեքհեմը բավականին ճանաչված էր։
Հուլիսին Բեքհեմը և Վիկտորյան որոշեցին մի քիչ հանգստանալ Իսպանիա տեղափոխման հետ կապված խնդիրներից և հովանավորների հետ միասին որոշեցին իրականացնել շրջագայություն Հարավարևելյան Ասիայում, որտեղ Բեքհեմները պետք է նկարահանվեին մի քանի գովազդային հոլովակներում, իսկ Բեքհեմը պետք է հանդես գար մարզադաշտում՝ ցույց տալու իր վարպետությունը։ Ամուսինները եղան Հոնկոնգում, Վիետնամում, Ճապոնիայում, Մալազիայում, Չինաստանում և Թայլանդում, և ամենուր Բեքհեմին սպասում էին հազարավոր երկրպագուներ, ովքեր հավաքվում էին, որպեսզի մոտ մեկ ժամ վայելեն սիրելի ֆուտբոլիստի հմտությունները մարզադաշտում։ Հետաքրքրությունը մեծացել էր նաև այն առումով, որ մեկ շաբաթից՝ Ասիայում շրջագայության ավարտից հետո Բեքհեմը պատրաստվում էր վերադառնալ այնտեղ արդեն «Մադրիդի Ռեալ»-ի կազմում, որպեսզի անցկացներ մի քանի ներկայացուցչական հանդիպումներ թայլանդական և չինական ակումբների հետ։ Ռեալ տեղափոխվելուց հետո Բեքհեմը հրաժարվեց իր գործակալի՝ Թոնի Սթիվենսի ծառայություններից, ում հետ աշխատում էր երկար տարիներ, և նրա փոխարեն սկսեց աշխատել իր կնոջ մենեջերի՝ Սայմոն Ֆուլլերի հետ ։ Անգլիացու կարիերան Իսպանիայում սկսվեց Սուպերգավաթի խաղում «Մալյորկա»-ի հանդեպ տոնած հաղթանակով, որը տեղի ունեցավ 2003 թվականի օգոստոսի 27-ին, Բեքհեմը բացեց իր գոլերի հաշիվը նոր թիմում՝ գրավելով մրցակցի դարպասը 73-րդ րոպեին՝ ամրագրելով վերջնական հաշիվը (3:0) ։
Բեքհեմին երկար ժամանակ չպահանջվեց, որպեսզի ընտելանա նոր պայմաններին. առաջին իսկ խաղերից նա դարձավ թիմի մի մասնիկը։ Առաջին գնդակը Լա Լիգայում Բեքհեմը խփեց իր առաջին հանդիպման 3-րդ րոպեին, իսկ, առհասարակ, առաջին 16 խաղերում նա հեղինակեց 5 գնդակ։ Հաջող սկսված մրցաշրջանը «Ռեալ»-ն ավարտեց Լա Լիգայում չորրորդ հորիզոնականով, իսկ Թագավորական գավաթում պարտվեց «Սարագոսա»-ին։
Սպասելիքները չիրականացան նաև Չեմպիոնների Լիգայի մրցաշարում. Ռեալը դուրս մնաց քառորդ եզրափակչից՝ զիջելով ապագա եզրափակչի մասնակցին՝ «Մոնակո»-ին։ 2004-05 մրցաշրջանը նշանավորվեց ակումբի մարզչական կազմի մի քանի փոփոխություններով։ Սկզբում Կառլուշ Կեյրուշին փոխարինեց Խոսե Անտոնիո Կամաչոն, ով մնաց թիմում ընդամենը երեք շաբաթ, այնուհետև նրան փոխարինող Մարիանո Գարսիա Ռեմոնն իր տեղը զիջեց Վանդեռլեյ Լուշեմբուրգին։
Աշնանային ճգնաժամին ավելացավ նաև տհաճ մի պատմություն Բեքհեմի մասնակցությամբ, որը միջազգային ֆուտբոլում լայն արձագանք գտավ։ Դա Ուելսի ֆուտբոլի ազգային հավաքականի դեմ խաղն էր, որտեղ նա կոպիտ հարձակման ենթարկվեց պաշտպան Բեն Թեթչերի կողմից և հասկանալով, որ լուրջ վնասվածք է ստացել, վրեժ լուծեց Թեթչերից՝ գնալով մտադրված խախտման, որի պատճառով զրկվեց մյուս խաղին մասնակցելու իրավունքից։ Իր գործողությունների դիտավորյալ լինելու մասին Բեքհեմը խոստովանեց 2004 թվականի հոկտեմբերի 12-ին՝ խաղի հաջորդ օրը, հարուցելով հասարակության ոչ միանշանակ կարծիքը։ Հոկտեմբերի 13-ին Բեքհեմն իր գործողությունների համար ներողություն խնդրեց Անգլիայի ֆուտբոլային միությունից (այն բացատրություն էր պահանջել ֆուտբոլիստից), ինչպես նաև երկրպագուներից և խաղընկերներից՝ հայտարարելով. Շուտով նա որակազրկվեց նաև Իսպանիայի առաջնության ժամանակ՝ ստանալով երկրորդ դեղին քարտը գործող չեմպիոն «Վալենսիա»-ի դեմ խաղում գլխավոր մրցավարի հասցեին հեգնական ծափահարությունների համար, սակայն որակազրկումը հանվեց բողոքարկումից հետո։
Տարվա վերջին «Ռեալ»-ին հաջողվեց 8-րդ հորիզոնականից բարձրանալ մինչև 2-րդ հորիզոնական, դրանից բարձր տեղ թիմին չհաջողվեց նվաճել, իսկ Թագավորական գավաթի խաղերում դուրս մնաց պայքարից 1/8 եզրափակչում՝ 2 խաղերի արդյունքում պարտվելով «Վալյադոլիդին»։ Բեքհեմը և իր թիմը նույն՝ 1/8 եզրափակչում ավարտեցին իրենց մրցելույթները Չեմպիոնների Լիգայում՝ զիջելով «Յուվենտուս»-ին։ Դառնալով թիմի գլխավոր մարզիչ՝ Խուան Ռամոն Լոպես Կարոն կարողացավ կարգուկանոն մտցնել թիմում և վերջ դնել անհատական խաղին։ Երիտասարդ, ոչ այդքան հայտնի մասնագետը կարողացավ մշակել նոր աշխատող սխեմա 4-1-4-1 (Վանդեռլեի ժամանակ 4-2-2-2, իսկ Կեյրուշի ժամանակ 5-3-2), և «Ռեալ»-ը վերջապես սկսեց ցույց տալ այն խաղը, որը նրանից պահանջվում էր։ Սակայն արդյունքը դեռ հիասթափեցնող էր։
2006 թվականի ամռանը «Գալակտիկոս»-ի դարաշրջանն ավարտվեց. ակումբն ընտրեց նոր նախագահ՝ Ռամոն Կալդերոնին, ինչպես նաև բաժանվեց մարզչական շտաբից և մի շարք առաջատար խաղացողներից։ Բեքհեմի ոչ այդքան հաջող խաղը 2006-07 թվականի մրցաշրջանի սկզբին պատճառ հանդիսացավ ֆուտբոլիստի տհաճ հարաբերությունների, Անգլիայի հավաքականի ավագի թևկապի կորստի և նույնիսկ թիմի հիմնական կազմում տեղը կորցնելու, նաև նոր գլխավոր մարզիչ Ֆաբիո Կապելլոյի հետ կոնֆլիկտի։ Արդյունքում անգլիացի ֆուտբոլիստը հայտնվեց պահեստայինների նստարանին, և քանի որ, ինչպես երևում էր, նոր ղեկավարությունը չէր պատրատվում երկարաձգել պայմանագիրը, որը վերջանում էր ամռանը, Բեքհեմը ստիպված էր նոր ակումբ փնտրել։
«Ռեալ»-ի սպորտային գծով տնօրենի, գլխավոր մարզչի և հենց ֆուտբոլիստի անխոհեմ ելույթներից պարզ դարձավ, որ իրավիճակն անդառնալի է։ Անգիտակցորեն հրահրողը եղավ Պրեդրագ Միատովիչը, ով 2007 թվականի հունվարի 10-ին հայտարարեց, որ Բեքհեմը կլքի ակումբը մրցաշրջանի ավարտից հետո, անմիջապես հաջորդ օրը հայտարարությամբ հանդես եկավ ինքը՝ ֆուտբոլիստը, որ արդեն 5 տարվա պայմանագիր էր կնքել «Լոս Անջելես Գալաքսի» ակումբի հետ։ Իսկ հունվարի 13-ին Կապելլոն հայտարարեց, որ ֆուտբոլիստի կարիերան ակումբում ավարտված է ։ Զարգացնելով Բեքհեմի նոր պայմանագրի թեման ամերիկացիների հետ՝ գլխավոր մարզիչն ավելացրեց. Ավելի ուշ Բեքհեմի տեղափոխման մասին արտահայտվեց նաև Կալդերոնը։ Թիմի ավագ Ռաուլ Գոնսալես Բլանկոյի պահանջով, ով խոսել էր ամբողջ թիմի անունից, ակումբի նախագահը հանդես եկավ հրապարակային ներողությամբ իր ասած խոսքերի համար. Այդ ժամանակ թիմը մտավ խոր ճգնաժամի մեջ, և Ֆաբիո Կապելլոն, ով երկրպագուների կողմից անընդհատ քննադատվում էր «Ռեալ»-ի ոչ բնորոշ խաղի համար, ստիպված էր ետ բերել անգլիացուն ակումբ՝ փաստացի նրա ուսերին գցելով մրցաշրջանի փրկման պատասխանատվությունը։ Մյուս կարևոր պատճառը վախն էր, որ կարող էր կորցնել ակումբի մյուս առաջատարներին՝ Գուտտիին, Կասիլյասին, Ռաուլին և Միչել Սալգադոյին, ովքեր կոնֆլիկտի սկզբից ֆուտբոլիստին էին պաշտպանում և վերջիվերջո պահանջեցին, որպեսզի Բեքհեմին վերադարձնեն թիմ ։ 2007 թվականի փետրվարի 10-ին Բեքհեմը գրավեց «Ռեալ Սոսյեդադ»-ի դարպասը՝ նվաճելով թիմի համար շատ կարևոր հաղթանակ (2:1) ։ Մարտ ամսին Բեքհեմը մասնակցեց Չեմպիոնների Լիգայի 1/8 եզրափակչի խաղերին «Բավարիա»-ի դեմ, այդ տարի իսպանական ակումբը նորից լքեց մրցաշարը (3:2 և 1:2)՝ զիջելով մրցակցի հարկի տակ խփած գոլերի քանակով։
2007 թվականի հուլիսի 17-ին՝ Լա Լիգայի վերջին տուրում, Բեքհեմն անցկացրեց իր վերջին խաղը «Ռեալ Մադրիդ»-ի կազմում։ Հաղթելով Մայորկային՝ «Ռեալ»ը լրացուցիչ ցուցանիշներով առաջ անցավ կատալոնական «Բարսելոնա»-ից և հաղթեց այդքան սպասված չեմպիոնական տիտղոսը։ Տպավորիչ չորսամսյա չեմպիոնական մրցավազքը Բեքհեմի գլխավորությամբ չէր կարող տպավորություն չգործել երկրպագուների և մանավանդ ակումբի ղեկավարների վրա, և մրցաշրջանի ավարտին արդեն խոսակցություններ էին պտտվում Բեքհեմի հետ պայմանագրի երկարացման մասին, սակայն Բեքհեմը դեմ էր։ Անհաջողության մատնվեցին նաև ակումբի բանակցությունները «Լոս Անջելես Գալաքսի»-ի հետ ։
Առաջին մրցաշրջաններ
2008 թվականի վերջին Բեքհեմը մարզավիճակի պահպանման համար որոշում կայացրեց վերադառնալ Եվրոպա, որպես հավաքականի հիմնական կազմի գործող ֆուտբոլիստ։ Հոկտեմբերի 30-ին «Միլան» ֆուտբոլային ակումբը հայտարարեց 2009 թվականի հունվարի 7-ին կայանալիք Բեքհեմի վարձակալության մասին, դրա հետ մեկտեղ ֆուտբոլիստը հայտարարեց, որ, տեղափոխվելով Եվրոպա, նա չի պատրաստվում թողնել ամերիկյան ակումբը։
«Միլան»-ի և «Գալաքսի»-ի միջև
2010 թվականի փետրվարի 16-ին Բեքհեմն առաջին անգամ խաղաց «Մանչեսթեր Յունայթեդ»-ի դեմ։ Դա տեղի ունեցավ Չեմպիոնների Լիգայի 1/8 եզրափակչի շրջանակներում։ Խաղն ավարտվեց անգլիացիների հաղթանակով (3:2), Բեքհեմն անցկացրեց մարզադաշտում 72 րոպե, նրան փոխարինեց Կլարենս Զեեդորֆը ։ Պատասխան հանդիպումը «Օլդ Թրաֆորդ»-ում հիշարժան էր. Բեքհեմը միացավ ակումբի սեփականատիրոջ դեմ Յունայթեդի երկրպագուների բողոքի ակցիային, համենայն դեպս, այդպես գնահատվեց ֆուտբոլիստի քայլը, ով հագավ կանաչա-ոսկեգույն շարֆ. դա հակա-գլեզերյան շարժման խորհրդանիշն էր ։ Բեքհեմը խուսափեց հարցից, հայտարարելով, որ բողոքի ակցիաները նրա համար չեն։ Հաջորդ խաղի ժամանակ Բեքհեմը վնասվածք ստացավ, ինչի հետևանքով բաց թողեց մրցաշրջանի մյուս բոլոր խաղերը, 2010 թվականի աշխարհի առաջնությունը, որին մասնակցելու համար այդքան պայքարում էր, և MLS-ի մրցաշրջանի մեծ մասը։ Ֆուտբոլիստը մարտի 15-ին հաջողությամբ վիրահատվեց Ֆինլանդիայում և ընդհանուր առմամբ բաց թողեց հինգ ամիս ։ Առաջին խաղն ապաքինվելուց հետո Բեքհեմն անցկացրեց 2010 թվականի սեպտեմբերի 11-ին՝ դուրս գալով փոխարինման 70-րդ րոպեին «Կոլամբուս Կրյու»-ի դեմ խաղում (3:1), հոկտեմբերի 4-ին Բեքհեմի՝ տուգանայինից իրացված հարվածը թիմին հաղթանակ բերեց «Չիվաս ԱՄՆ»-ի հետ խաղում (2:1) ։ Հերթական հաղթական գոլը «Դալլաս»-ի հետ խաղում «Գալաքսի»-ին բերեց երկրորդ անընդմեջ հաղթանակն արևմտյան կոնֆերենցիայում և միաժամանակ առաջին «Supporters' Shield» մրցանակը։ Բայց այդ նույն «Դալլաս»-ն անհաղթահարելի պատ հանդիսացավ «Գալաքսի»-ի համար MLS-ի գավաթը նվաճելու համար։ Բեքհեմի թիմը եզրափակչում պարտվեց 0:3 հաշվով ։
2011 և 2012 թվականների մրցաշրջաններ
2011 թվականի սկզբին Բեքհեմը մարզվում էր «Տոտենհեմ Հոտսպուր»-ի կազմում, նույնիսկ մոտ էր այն պահը, որ տեղի ունենար նրա տեղափոխությունն այս ակումբ , բայց «Գալաքսի»-ն կանխեց գործարքը։ 2011 թվականի մրցաշրջանում ֆուտբոլիստն իր առաջին գոլը խփեց մայիսի 15-ին՝ գրավելով «Սպորտինգ Կանզաս-Սիթի»-ի դարպասը 50 յարդ հեռավորությունից ։ 2011 թվականի մայիսի 24-ին Բեքհեմը խաղաց ընկերական հանդիպում «Մանչեսթեր Յունայթեդ»-ի կազմում՝ «Յուվենտուս»-ի դեմ։ Այդ խաղը «Մանչեսթեր Յունայթեդ»-ի պաշտպան Գարի Նևիլի կարիերայի հրաժեշտի խաղն էր ։
«Պարի Սեն-Ժերմեն»
2013 թվականի հունվարի 13-ին Բեքհեմը կնքեց հնգամսյա պայմանագիր «Պարի Սեն-Ժերմեն»-ի հետ ։ Բեքհեմը հայտարարեց, որ կփոխանցի իր աշխատավարձը տեղի մանկական բարեգործական կազմակերպությանը   ։ Փետրվարի 25-ին տեղի ունեցավ Բեքհեմի առաջին հանդիպումը նոր ակումբի կազմում «Մարսել»-ի դեմ. նա դուրս եկավ փոխարինման խաղի 76-րդ րոպեին։ Խաղն ավարտվեց 2:0 հաշվով հօգուտ փարիզցիների ։ Փարիզցիների կազմում Բեքհեմը դարձավ Ֆրանսիայի չեմպիոն  ։ Ստանալով այս տիտղոսը՝ նա դարձավ առաջին անգլիացի ֆուտբոլիստը, ով հաղթեց չորս երկրների ազգային առաջնություններ։ Բացի Ֆրանսիայի գավաթից, նրանն էին նաև Անգլիայի պրեմիեր լիգայի գավաթը «Մանչեսթեր Յունայթեդ»-ի հետ, Իսպանիայի Լա Լիգայի գավաթը «Ռեալ Մադրիդ»-ի հետ և MLS-ի գավաթը «Գալաքսի»-ի հետ ։ Մայիսի 16-ին Բեքհեմը հայտարարեց, որ հեռանում է մեծ ֆուտբոլից մրցաշրջանի ավարտից հետո    ։
Կարիերան Անգլիայի ազգային հավաքականում
Բեքհեմն իր նորամուտը Անգլիայի ֆուտբոլի ազգային հավաքականում նշել է 1996 թվականի սեպտեմբերի 1-ին աշխարհի առաջնության որակավորման փուլի՝ Մոլդովայի դեմ խաղում ։ 1998 թվականի Աշխարհի առաջնությունը մի մեծ զգայական պոռթկում էր Բեքհեմի համար։ Խմբային փուլի առաջին երկու հանդիպումները նա բաց թողեց, սակայն վերջին հանդիպման ժամանակ խփեց վճռական գնդակը տուգանային հարվածով Կոլումբիայի հավաքականին և դարձավ ազգային հերոս ու երկրի գլխավոր հույսը 1/8 եզրափակչում Արգենտինայի դեմ խաղում ։ Արգենտինայի հետ խաղի ժամանակ Բեքհեմը հեռացվեց խաղադաշտից Դիեգո Սիմեոնեին հարվածելու պատճառով ։ Այս հեռացումը հավաքականին գրեթե զրկեց հաղթելու հնարավորությունից։
Եվրո 2000-ին Բեքհեմն առաջին խաղի ժամանակ պորտուգալացիների հետ կատարեց 2 գոլային փոխանցում, և Անգլիան հաղթում էր 2:0 հաշվով, սակայն վերջում չկարողացավ անգամ ոչ-ոքի հաշիվը պահպանել և պարտվեց 2:3 հաշվով ։ Հաջորդ՝ գերմանացիների հետ սկզբունքային խաղի ժամանակ, Բեքհեմը նորից կատարեց հիանալի գոլային փոխանցում Ալան Շիրերին տուգանային հարվածից, և Անգլիան հաղթեց 1:0 հաշվով, սակայն հետագայում անգլիացիները զիջեցին 2:3 հաշվով Ռումինիային և դուրս մնացին առաջնությունից։ Բեքհեմը դարձավ թիմի ավագ Իտալիայի հետ ընկերական խաղում, պահպանեց ավագի թևկապը նաև Իսպանիայի հետ խաղում, այնուհետև 2002 թվականի աշխարհի առաջնության որակավորման փուլի Ալբանիայի և Ֆինլանդիայի հետ խաղերում, վերջինում խփեց շատ կարևոր գնդակ Լիվերպուլի «Էնֆիլդ Ռոուդ» մարզադաշտում։ Նա աչքի ընկավ նաև տանը՝ «Օլդ Թրաֆորդ»-ում, երբ 2001 թվականին խփեց վճռական գնդակը Հունաստանի դարպասին, ինչը հնարավորություն տվեց Անգլիայի հավաքականին պահպանել առաջին հորիզոնականը և դուրս գալ Ճապոնիայում և Հարավային Կորեայում 2002 թվականին կայանալիք ֆուտբոլի աշխարհի առաջնության եզրափակիչ փուլ։ Բայց աշխարհի առաջնությունից մեկ ամիս առաջ «Դեպորտիվո Լա-Կորունիա»-ից արգենտինացի Դյուշերը «Օլդ Թրաֆորդ»-ում կոտրում է Բեքհեմի ձախ ոտքը՝ կատարելով շատ կոպիտ սահընկում։ Ամբողջ ազգը, Բեքհեմի և Անգլիայի հավաքականի երկրպագուները սպասում էին Բեքհեմի վերադարձին մինչև առաջնությունը։ Նա առողջացավ և օգնեց իր թիմին սկզբում խաղալ ոչ-ոքի՝ 1:1 Շվեդիայի դեմ, ապա 11-մետրանոց հարվածով գրավեց Արգենտինայի դարպասը։ Վերջին՝ Նիգերիայի հետ խաղի ժամանակ ոչ-ոքին՝ 0:0, օգնեց թիմին անցնել հաջորդ փուլ, որտեղ անգլիացիները Բեքհեմի գլխավորությամբ, ով կատարեց 2 գոլային փոխանցում, հաղթեցին դանիացիներին (3:0) և անցան քառորդ եզրափակիչ Բրազիլիայի հետ։ Բրազիլիայի հետ խաղի ժամանակ Անգլիան պարտություն կրեց, ֆուտբոլի սուպերաստղ Ռոնալդինյոն գնդակ ուղարկեց Սիմենի դարպասը և գոլային փոխանցում կատարեց Ռիվալդոյին։ Չնայած պարտությանը՝ անգլիացիներին տանը դիմավորեցին որպես հերոսների։ Եվրո-2004-ի առաջին խաղում անգլիացիները խաղում էին Ֆրանսիայի հավաքականի հետ։ Առաջին խաղակեսում Բեքհեմի փոխանցման շնորհիվ հաշիվը բացեց Ֆրենկ Լեմպարդը, խաղի սկզբում առավելությունն անգլիացիների ձեռքում էր, նույնիսկ կարողացան տասնմեկ մետրանոց վաստակել, բայց Բեքհեմը հարվածեց դարպասի կենտրոնով՝ ուղիղ դարպասապահ Բարտեզի վրա, ով կարողացավ որսալ գնդակը։ Ամեն ինչ Անգլիային հաղթանակի էր տանում, բայց Զիդանի երկու գոլերը՝ մեկը տուգանայինից, մյուսը տասնմեկ մետրանոցից, հաղթանակ բերեցին ֆրանսիացիներին 2:1 հաշվով։ Սրանից հետո անգլիացիները վստահաբար հաղթեցին շվեյցարացիներին (3:0), խորվաթներին (4:2) և դուրս եկան քառորդ եզրափակիչ պորտուգալացիների հետ, ովքեր դաշտի տերերն էին (այնտեղ էր անցկացվում առաջնությունը)։ Խաղի 120 րոպեները չորոշեցին հաղթողին։ Տասնմեկ մետրանոցների հարվածաշարն ավելի հաջող ստացվեց պորտուգալացիների մոտ, որոնք հաղթանակ տարան այդ խաղում։
2006 թվականի աշխարհի առաջնությանը անգլիացիները մեկնարկային խաղում հանդիպեցին Պարագվայի ֆուտբոլիստների հետ։ Բեքհեմի փոխանցումից հետո գնդակն իրենց իսկ դարպասն ուղարկեց պարագվայցիների թիմի պաշտպան և ավագ Գամարան, այսպես անգլիացիները հաղթեցին խաղը 1:0 հաշվով։ Երկրորդ խաղում Տրինիդադ և Տոբագոյի դեմ Բեքհեմը կատարեց գոլային փոխանցում Պիտեր Կրաուչին, ում խփած գնդակը դարձավ հաղթական այդ խաղում. Անգլիան հաղթեց 2:0 հաշվով։ Խմբային փուլի վերջին խաղում անգլիացիները ոչ-ոքի խաղացին շվեդների հետ՝ 2:2: Մեկ ութերորդ եզրափակչում անգլիացիները հանդիպեցին Էկվադորի հետ։ 60-րդ րոպեին անգլիացիները տուգանային հարվածի հնարավորություն ստացան դարպասին շատ մոտ, և Բեքհեմն իրեն հատուկ ոճով ուղարկեց գնդակը դարպասի ձախ անկյունը, դարպասապահը մատների ծայրով դիպավ գնդակին, բայց չկարողացավ կասեցնել հարվածը. Անգլիան հաղթեց 1:0 հաշվով ։ Քառորդ եզրափակչում, ինչպես երկու տարի առաջ Եվրո-2004-ին, անգլիացիների դեմ խաղում էր Պորտուգալիայի հավաքականը։ Նորից հիմնական ժամանակն ավարտվեց 0:0 հաշվով, իսկ տասնմեկ մետրանոց հարվածներով հաղթեց Պորտուգալիան։
«Միլան»-ի կազմում ստացած վնասվածքի պատճառով Բեքհեմը չկարողացավ մասնակցել 2010 թվականի ֆուտբոլի աշխարհի առաջնությանը։ Բայց նա հատուկ Ֆաբիո Կապելլոյի հրավերով թիմի հետ միասին մեկնեց Հարավային Աֆրիկա՝ որպես օգնական։ Ավելի ուշ Բեքհեմը պատմեց իր փորձի մասին. 2010 թվականի օգոստոսի սկզբին Ֆաբիո Կապելլոն անսպասելի հայտարարություն արեց, որ այլևս միտք չունի Բեքհեմին հավաքական հրավիրել. Նա նաև հայտարարեց, որ կիսապաշտպանը կկարողանա վերջին խաղն անցկացնել հավաքականի հետ և հրաժեշտ տալ երկրպագուներին, սակայն Դևիդը հրաժարվեց անցկացնել վերջին խաղը և հրաժեշտ տալ երկրպագուներին, նա հայտարարեց, որ չի պատրաստվում լքել հավաքականը և ուզում է մասնակցել Եվրո-2012-ի ընտրական խաղերին և նույնիսկ առաջնությանը։ 2011 թվականի նոյեմբերի 15-ին, պատասխանելով այն հարցին, թե Բեքհեմը հնարավորություն ունի՞ մասնակցել Եվրո-2012-ի խաղերին, Կապելլոն պատասխանեց.
Մեծ Բրիտանիայի Օլիմպիական հավաքական
2011 թվականի հունիսից Բեքհեմն ակտիվ մասնակցություն է ունեցել Մեծ Բրիտանիայի Օլիմպիական հավաքականի ճակատագրում։ Սկզբում խոսք էր գնում, որ հենց Բեքհեմը մարզի օլիմպիական հավաքականը, բայց նա հրաժարվեց՝ պատճառաբանելով, որ որպես խաղացող ավելի օգտակար կլինի թիմին և հրապարակայնորեն հայտարարեց, որ այդ պաշտոնում տեսնում է Ստյուարտ Պիրսին ։ Հետագայում Դևիդը մեկ անգամ չէ, որ արտահայտել էր իր ցանկությունը՝ Օլիմպիական հավաքականի հետ հանդես գալու, այնինչ նրա դիրքերն անսպասելի խառնվեցին 2011 թվականի հոկտեմբերին, երբ գլխավոր մարզիչ հաստատվեց Ստյուարտ Պիրսը։ Չնայած որ Բեքհեմը նրա օգտին էր հանդես եկել, Պիրսը հոռետեսորեն մոտեցավ Բեքհեմի խանդավառությանը ։ 2012 թվականի հունվարի 20-ին Բեքհեմը հայտարարեց, որ հույս ունի դառնալ Մեծ Բրիտանիայի հավաքականի ավագը 2012 թվականի խաղերում ։ 2012 թվականի ապրիլի 18-ին Բեքհեմը մտավ ընդլայնված ֆուտբոլիստների ցանկ, որոնք կարող էին խաղալ Լոնդոնում կայանալիք Օլիմպիական խաղերին, սակայն վերջնական ցուցակում, որը հայտարարվեց հունիսի 28-ին, Բեքհեմի անունը չկար ։ Գլխավոր մարզչի որոշումը մեծ արձագանք գտավ. նույնիսկ Օլիմպիական խաղերի գլխավոր կազմկոմիտեի շփոթությունը հարուցեց ։ Այս թեմայով իրենց կարծիքը հայտնեցին հայտնի ֆուտբոլիստներ, հասարակական գործիչներ, երաժիշտներ։ Մասնավորապես Հարի Ռեդնապը նշեց. Սըր Փոլ Մաքքարթնին չթաքցրեց իր զայրույթը և նույնիսկ Ստյուարտին հիմար անվանեց. Բրազիլիայի հավաքականի հարձակվող Նեյմարն ասել էր. Այս որոշումը հիասթափեցրեց նաև Ժոզե Մոուրինյոյին. «The Sun»-ի թղթակցի՝ Սթիվեն Հովարդի կարծիքով Բեքհեմին չընդգրկելն օլիմպիական ցուցակում «ստոր է և սխալ», և «ամբողջ ազգի կարծիքի վրա կարծես թքած լինեն», «The Telegraph»-ի լրագրող՝ Հենրի Ուինթերը Պիրսի որոշումը բնութագրեց «ծայրահեղ տարօրինակ. Ստյուարտ Պիրսը որոշեց չընդգրկել ամբողջ Բրիտանիայում այն շատ քիչ մարդկանցից մեկին, ով, իրոք, մտահոգ էր մրցաշարի համար» ։ Ինքը՝ ֆուտբոլիստը, իր ափսոսանքը հայտնեց կատարվածով և ավելացրեց. «Ինչ արած, ես կդառնամ թիմի ամենավառ երկրպագուն» ։ Ինչպես նաև Բեքհեմը հույս հայտնեց, որ Մեծ Բրիտանիան կհաղթի ֆուտբոլային մրցաշարը ։ Մեծ Բրիտանիայի հավաքականն ավարտեց մրցաշարն առանց որևէ մեդալի։ Բեքհեմին հրապարակավ աջակցեց նաև արքայազն Ուիլյամը։ «Բեքհեմն ամենասկզբից կողմ էր Օլիմպիական խաղերը Լոնդոնում անցկացնելու գաղափարին, և հիմնականում շնորհիվ նրա՝ ՄՕԿ-ը ընտրեց հենց մեր քաղաքը։ Նա մասնակցեց Լոնդոնի օլիմպիական այգում քարի տեղադրմանը», - պատմում է 2012 թվականի կազմկոմիտեի անդամ Ուիլյամ Մորիսը ։ 2012 թվականի հուլիսի 28-ին Բեքհեմն իր մասնակցությունն ունեցավ Օլիմպիական խաղերի բացման արարողությունում. նա Թեմզայով տեղափոխեց ջահը և հանձնեց թիավարումից օլիմպիական հնգակի ոսկե մեդալակիր Սթիվ Ռեդգրեյվին ։
Ակումբային
Ռեալ Մադրիդ Ընդամենը։ 5 տիտղոս
Լոս Անջելես Գալաքսի Ընդամենը։ 4 տիտղոս
Միլան
Պարի Սեն-Ժերմեն
Դևիդ Բեքհեմի՝ ակումբներում անցկացրած խաղերի վիճակագրությունը ։
Միջազգային
Դևիդ Բեքհեմի՝ հավաքականում անցկացրած խաղերի վիճակագրություն  ։
Համարներ
Այստեղ ներկայացված են այն համարները, որոնց ներքո Բեքհեմը խաղացել է ակումբներում և հավաքականում։
Կյանքը ֆուտբոլից դուրս
Ֆուտբոլին զուգընթաց Բեքհեմը նկարահանվում է գովազդներում և նորաձևության մասին տարբեր ամսագրերում։ Բացի այդ, Բեքհեմն ունի օծանելիքի և հագուստի սեփական արտադրություն։ 2007 թվականի հունվարին Բեքհեմը «Քնած գեղեցկուհի»-ն մուլտֆիլմում, որպես Ֆիլիպպի կերպար մասնակցեց Դիսնեյի ֆոտոսեսիային։ 2012 թվականին Բեքհեմը պայմանագիր կնքեց երիտասարդ բրենդի՝ H&M-ի հետ։ Գովազդից բացի հայտնի կիսապաշտպանը բրենդին առաջարկեց ներքնազգեստի սեփական մոդելները։ Փետրվարի 1-ին Լոնդոնում Բեքհեմը նշում էր David Beckham Bodywear for H&M հավաքածուի համաշխարհային թողարկումը ։ Նկարահանվել է նաև Samsung Galaxy Note-ի գովազդում
MLS-ում նոր ակումբի սեփականատեր
2014 թվականի փետրվարի 5-ին MLS-հայտարարեց, որ Դևիդ Բեքհեմն օգտվել է 2007 թվականին Լիգայի հետ կնքած իր պայմանագրի այն կետից, ըստ որի նա կարող է հիմնել նոր ակումբ մատչելի գնով՝ 25 միլիոն դոլարով ։ Նոր ակումբը գործելու է Մայամիում և սկսելու է իր մրցելույթները MLS-ում 2017 թվականից ոչ ուշ։ Բեքհեմի աշխատանքային գործընկերներն էին բոլիվիացի միլիարդատեր Մարսելո Կլաուրեն և բրիտանացի պրոդյուսեր Սայմոն Ֆուլլերը ։ NBA-ի աստղ Լեբրոն Ջեյմսը հայտարարեց, որ նույնպես կարող է պոտենցիալ գործընկեր դառնալ ։
Դևիդ Բեքհեմ Ակադեմիա
Բեքհեմը 2005 թվականին հիմնադրեց իր «Դևիդ Բեքհեմ» ֆուտբոլային ակադեմիան, որը գործում էր երկու տեղերում՝ Լոնդոնում և Լոս-Անջելեսում։ 2009 թվականի վերջին հայտարարվեց դրանց բացման մասին ։ Այն հայտնի դարձավ ամբողջ աշխարհին՝ տարածվելով Միացյալ Թագավորությունով և ավելի հեռու ։
Անձնական կյանք
1997 թվականին Բեքհեմը սկսեց հանդիպել Վիկտորյա Ադամսի հետ. վերջինս հետևում էր «Մանչեսթեր Յունայթեդ»-ի խաղերին։ Նա Spice Girls փոփ խմբի երգչուհիներից մեկն էր, ով հայտնի էր «Posh Spice» մականունով։ Խումբն այդ ժամանակ շատ հայտնի էր համարվում, ինչի պատճառով էլ Բեքհեմի և Վիկտորյայի մտերմությունը գրավեց լրատվամիջոցների ուշադրությունը։ Զույգը նրանց կողմից անվանվեց Posh & Backs: Բեքհեմը Վիկտորյային հանրությանը ներկայացրեց 1998 թվականի հունվարի 4-ին։ 1998 թվականի հուլիսի 4-ին Անգլիայի Luttrellstown ամրոցում Բեքհեմը և Վիկտորյան ամուսնացան։ Հարսանիքն արժանացավ ահռելի մեծ թվով լրատվամիջոցների լուսաբանմանը։ Բեքհեմի թիմի ավագը՝ Գերի Նևիլը, զույգի կնքահայրն էր, իսկ Բրուկլինը՝ մատանիները պահողը։ Բեքհեմը, համաձայնության գալով «OK» ամսագրի հետ, միայն նրանց էր թույլատրել հարսանեկան արարողության ժամանակ լուսանկարել ։ Սպասարկող անձնակազմի քանակը 437 էր, իսկ նրանց վարձատրության ընդհանուր գումարը հասնում էր 500 000 եվրոյի ։